«Գևորգյան մարտարվեստի դպրոց» հայրենասիրական-երիտասարդական կենտրոնում առաջնորդվում են մտքի, հոգու և մարմնի հավասարաչափ զարգացման մեթոդաբանությամբ` բացառելով եսասիրության (էգոիզմի) զարգացումը: Դպրոց ընդունվելու պատրաստ յուրաքանչյուր ոք պետք է գիտակցի, որ ստանալու է այն գիտելիքները, որոնք իրեն կօգնեն դառնալու ավելի հավասարակշռված, ուժեղ, խելամիտ: Ունենալով այսպիսի մարդկային որակներ` մարդը դառնում է ավելի հաջողակ թե՛ իր անձնական կյանքում, թե՛ մասնագիտական ոլորտում և թե՛ առօրյա շփումներում: Սկսած մատաղ սերնդից մինչև հասուն տարիքի մարդիկ պետք է կարևորեն այս գաղափարները և առաջնային դարձնեն իրենց կյանքում` նույնիսկ առօրյա զբաղվածության ու ծանրաբեռնվածության պարագայում ժամանակ հատկացնելով այս գիտելիքների ձեռքբերմանը, գիտակցելով, որ այս ամենը իրենց դարձնելու է միմիայն ավելի ուժեղ, ավելի խաղաղ ու ինքնատիրապետող: